proxectonos/corpus_dominio_legal_administrativo_tmp huggingface dataset:
29/06/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/29691.- Resolución de concesión definitiva do Programa FO104V-R/2022

Mediante resolución da Presidencia 27624 do 9 de xuño de 2022, que foi publicada no BOP do 13 de xuño de 2022, concedeuse de forma provisional, as subvencións da convocatoria FO104V-R: PROGRAMA DE SUBVENCIÓNS AOS CLUBS DE REMO DA PROVINCIA PARA ADQUISICIÓN DE VEHÍCULOS DE USO DEPORTIVO DURANTE O ANO 2022, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. No prazo concedido ao interesado pola resolución devandita a única entidade solicitante acepta a subvención concedida e renuncia a presentar alegacións Vistos o informe do Servizo Servizo de Acción Social, Cultural e Deportes e o informe do Servizo de Fiscalización. Primeiro.- Aprobar a concesión definitiva da subvención correspondentes ao Programa FO104V-R: PROGRAMA DE SUBVENCIÓNS AOS CLUBS DE REMO DA PROVINCIA PARA ADQUISICIÓN DE VEHÍCULOS DE USO DEPORTIVO DURANTE O ANO 2022, ás entidades sen animo de lucro seguintes: Segundo.- Dispor o gasto das subvencións concedidas con cargo á seguinte aplicación orzamentaria: 0612/3420/781, fase A, referencia nº 22022003533, operación nº 220220023508, importe: 25.000,00 € Terceiro.- Anular o saldo contable que proceda na aplicación orzamentaria: 0612/3411/481, logo de rematar o prazo de interposición do recurso de reposición no caso de non terse presentado recursos. Cuarto.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 23 de xuño de 2022. O presidente, A secretaria, Valentín González Formoso Amparo Taboada Gil
29/06/2022 | Administración LocalMunicipal
Noia
Secretaría
Anuncio aprobación oferta emprego público 2022

Con data vintedous de xuño de dous mil vintedous o Alcalde ditou decreto número 1573/2022, que acorda o seguinte: “PRIMEIRO. Aprobar a Oferta de Emprego Público deste Concello para o ano 2022, que contén os seguintes postos de traballo: Funcionarios de Carreira; escala de administración xeral, subescala subalternos. SEGUNDO. Publicar a oferta de emprego público no taboleiro de anuncios da Corporación, así como na sede electrónica deste Concello e no Diario Oficial de Galicia. TERCEIRO. Convocar as prazas ofertadas en execución da presente Oferta de Emprego Público dentro do prazo improrrogable de tres anos a contar desde a súa data de publicación, debendo acreditarse nese intre a existencia de consignación orzamentaria axeitada e suficiente.” Noia, a 22 de xuño de 2022 O Alcalde Ado. David Ismael Guerrini Forjanes
29/06/2022 | Administración LocalMunicipal
Noia
Administración Financeira. Intervención
Aprobación definitiva do orzameno de 2022 do Concello de Noia

Acordo do Pleno do Concello de Noia polo que se aproba definitivamente o Orzamento Municipal para o exercicio 2022. Aprobado definitivamente o Orzamento Municipal do Concello para o 202 e comprensivo aquel de o Orzamento Xeral deste Concello, Bases de Execución, persoal de Persoal funcionario e laboral, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: (1) POSTOS DE TRABALLO VACANTES E SEN INTERINIDADE (2) POSTOS DE TRABALLO CUBERTOS POR INTERINOS Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de devandita Xurisdición. A masa salarial do persoal laboral do Concello de Noia que queda cifrada en 2.112.154,43 euros. Noia, 23 de xuño de 2022 O Alcalde José Santiago Freire Abeijón
29/06/2022 | Administración LocalMunicipal
A Coruña
Persoal
Anuncio da lista provisional do proceso selectivo convocado para a cobertura de 6 prazas de técnico/a medio/a de xestión (subgrupo A2), pola quenda de promoción interna (C. E. 7/21)

Servizo de Recursos Humanos ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 23 de xuño de 2022, resolveuse o seguinte: Primeiro. –Aprobar a listaxe provisional de persoas aspirantes admitidas e excluídas ao proceso selectivo convocado para a provisión das seguintes prazas: 6 prazas de técnico/a medio/a de xestión (subgrupo A2), pola quenda de promoción interna (C. E. 7/21) ADMITIDAS: EXCLUÍDAS: Causas de exclusión: Non aportar o modelo específico de solicitude de admisión a probas selectivas (modelo 095) esixido nas bases da convocatoria. A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo. –A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), no BOP e na páxina web, www.coruna. gal. Terceiro. –As persoas aspirantes excluídas, así como aquelas persoas que non figuren nas listaxes, disporán dun prazo de 10 días hábiles, contados a partir do día seguinte ao da publicación da resolución, para reclamar ou emendar o defecto que motivou a exclusión ou omisión. Esta emenda poderase realizar a través do procedemento “Achega de documentación e/ou alegacións a un expediente”, preferiblemente de forma electrónica, a través da sede electrónica do Concello da Coruña (https://sede.coruna. gal/sede/gl/tramites-e-servizos-electronicos/guia-de-procedementos-e-servizos/detalle-de-procedementos/achega-de-documentacion-e-ou-alegacions-a-un-expediente/contenido/1453748708796 ), indicando no campo de descrición o número de asento do rexistro da solicitude de participación neste proceso selectivo. Aquelas persoas que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídas na relación de admitidas serán definitivamente excluídas do proceso selectivo. A Coruña, 23 de xuño de 2022. A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada
29/06/2022 | Administración LocalMunicipal
Narón
Intervención
Edicto aprobación do padrón fiscal das taxas por subministro de auga potable, saneamento, depuración, lixo, canon de auga do 2º trimestre do ano 2022

A Xunta de Goberno Local, en sesión ordinaria que tivo lugar o día 23/06/2022, adoptou, entre outros, o seguinte acordo: Primeiro: Aprobar o padrón de contribuintes por auga, saneamento baixa, saneamento alta, depuración baixa, depuración alta, canon de auga, aluguer de contador e lixo, correspondente ao 2º trimestre do ano 2022, cos seguintes importes: Segundo: Aprobar o padrón adicional de contribuintes por liquidacións polos servizo de auga, saneamento baixa, saneamento alta, depuración baixa, depuración alta, canon de auga, aluguer de contador e lixo, que inclúe os recibos desde o 15 de marzo de 2022 ata o 16 de xuño de 2022, correspondentes ás altas de contribuíntes, atrasos e resolucións emitidas polo Concello de Narón. Sumando todas estas liquidacións os seguintes importes: Exposición: Os padróns quedarán expostos ao público no Concello durante o prazo de 15 días, a contar desde o día seguinte á publicación do Edicto no BOP. O presente anuncio ten carácter de notificación colectiva ao abeiro do disposto no artigo 102 da Lei 58/2003, xeral tributaria, e no artigo 75 da Ordenanza Fiscal nº 1 xeral de xestión, recadación e inspección. Durante o periodo de exposición pública os interesados poderán examinar os padróns e interpoñer as reclamacións ou alegacións que consideren pertinentes. Recursos: Finalizado o prazo de exposición pública, os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado desde o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados desde o día seguinte ao da notificación da devandita resolución. De non recaer resolución no PRAZO DUN MES a contar desde o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das Facendas Locais, entenderase desestimado, cos efectos xurídicos establecidos nos artigos 24 e 25 da Lei 39/2015 de 1 de outubro, do Procedemento Administrativo Común das Administracións Públicas. Con todo, se se considera conveniente, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 23 de xuño de 2022 A alcaldesa- presidenta Marián Ferreiro Díaz
29/06/2022 | Administración LocalMunicipal
Santiso
Aprobación inicial da conta xeral do exercicio 2021

Unha vez informada pola Comisión Especial de Contas deste Concello, en sesión celebrada o día 22 de xuño do ano en curso, a Conta Xeral correspondente ó exercicio económico 2021, de conformidade co disposto no apartado 3 do artigo 212 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, queda exposta ó público na Secretaría-Intervención deste Concello, por prazo de quince días, contados a partir do seguinte ó da inserción do presente edicto no Boletín Oficial da Provincia. Durante dito prazo os interesados poderán presentar as reclamacións, reparos ou observacións que estimen pertinentes de conformidade co disposto nos artigos 116 da Lei 7/1985, do 2 de abril, e 212.3 do Real Decreto Lexislativo 2/2004, do 5 de marzo. Santiso, 22 de xuño de 2022. O alcalde Asdo.: Manuel Adán López
09/06/2022 | Administración LocalMunicipal
Curtis
MC 10/2022.2º crédito extraordinario e suplemento de crédito 2022

O Pleno municipal, en sesión ordinaria celebrada o día 3 de xuño de 2022, acordou aprobar inicialmente o expediente de modificación de créditos 10/2022, mediante crédito extraordinario e suplemento de crédito. Por medio do presente anuncio exponse o expediente ao público polo prazo de quince días hábiles, contados a partir da súa publicación no Boletín Oficial da Provincia, a efectos de que os interesados poidan examinalo e presentar reclamacións ante o Pleno, de conformidade co disposto no artigo 177.2, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ao público non se presentaran reclamacións, consideraranse aprobados definitivamente ao abeiro do establecido no artigo 169.1 TRLRFL. Curtis, 6 de xuño de 2022. O Alcalde Javier Francisco Caínzos Vázquez
09/06/2022 | Administración LocalMunicipal
Cedeira
Nomeamento funcionario de carreira en comisión servizos

Mediante Decreto da Alcaldía número 60/2022, emitido en data 7 de febreiro de 2022, resolveuse nomear a D. Eleder Njoku Mondria, con NIF número ***2359**, funcionario de carreira do Concello de Cedeira, en comisión de servizos, por vacante ata que se cubra de forma definitiva a praza do catálogo de postos de traballo co código 15022GP-05 da escala de administración especial, subescala de servizos especiais, clase policía local, grupo C, subgrupo C1 ( CPT 2022, código 15022GP-05). O que se fai público para xeral coñecemento e para os efectos oportunos. Cedeira, 6 de xuño de 2022 O Alcalde, Asdo: Pablo Diego Moreda Gil.
09/06/2022 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre A. M. R. S. e P. M. L. o día 04.06.2022, ás 11.00 horas

Por resolución ditada en data 1 de xuño de 2022, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Gabriel Vasile Fernandez Corredor O'doherty, para a celebración do matrimonio civil entre Dona DIANA ROCIO GONZALEZ CANO SANMATEU e Don VICENTE CRISTOBAL IFTIME OGUETA o vindeiro sábado, día 4 de xuño de 2022, ás 11.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 2 de xuño de 2022 O alcalde-presidente Asdo. José Ramón Rioboo Castro
09/06/2022 | Administración LocalMunicipal
Sobrado
Exposición pública da aprobación do padrón fiscal SAF maio 2022

Por resolución de Alcaldía nº: 235/2022 de data 6 de xuño de 2022, acordou aprobar os padróns fiscais do mes de maio de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de maio de 2022, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de maio de 2022, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 2.281,18€ e 5.402,76€. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 6 de xuño de 2022 O alcalde Luís Lisardo Santos Ares
09/06/2022 | Administración LocalMunicipal
Noia
Administración Financeira. Intervención
Padrón prezo público Axuda no Fogar abril 2022

Confeccionado e aprobado mediante a resolución da concelleira delegada da área de economía e facenda número 2022-1383 o padrón comprensivo das liquidacións emitidas en concepto de Prezo público pola prestación do servizo de Axuda no Fogar, correspondente ao mes de abril de 2022. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 6 de xuño de 2022 O alcalde José Santiago Freire Abeijón
09/06/2022 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre F. P. A. e A. D. R. o día 21.05.2022, ás 13.30 horas

Por resolución ditada en data 20/05/2022, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Erradi Nocedal Ojopi, para a celebración do matrimonio civil entre MANUEL BENITO CLAROS KARYM e CHRYSTELLE VITALIA GARCIA OREA FERRAN o vindeiro sábado, día 21 de maio de 2022, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 23 de maio de 2022 O alcalde-presidente José Ramón Rioboo Castro
09/06/2022 | Administración LocalMunicipal
Cerceda
Secretaría
Padrón Bos Dias Cole, maio 2022

O decreto de alcaldía 521/2022, de 02/06/2022 aprobou o padrón da taxa municipal polo uso do servizo de conciliación “ Bos Días Cole 2021-2022”, correspondente ó mes de maio, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público, polo uso do servizo de conciliación “ Bos Días Cole 2021-2022”, incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 03 de xuño de 2022 Elena Luisa Manosalbas Bastarras do Concello de Cerceda
09/06/2022 | Administración LocalMunicipal
Curtis
Anuncio de exposición pública aprobación nova ordenanza fiscal reguladora do IVTM

O Concello de Curtis, en sesión plenaria ordinaria celebrada o día 3 de xuño de 2022, acordou a aprobación inicial da modificación da Ordenanza Fiscal reguladora do Imposto de Vehículos de Tracción Mecánica. Isto faise público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, co fin de que os interesados poidan examina-lo expediente e presenta-las reclamacións que estimen oportunas, de conformidade co disposto no art.17.1 do Texto refundido da Lei reguladora das facendas locais, aprobado por Real Decreto 2/2004, e co art.49 b) da Lei 7/1985, do 2 de abril, reguladora das bases do réxime local. De non presentarse reclamacións, entenderase elevado a definitivo o acordo de aprobación inicial. Curtis, 6 de xuño de 2022. O alcalde Asdo.- Javier Fco. Caínzos Vázquez.
09/06/2022 | Administración LocalMunicipal
Culleredo
Secretaría Xeral
Asunción das competencias da concelleira delegada de Urbanismo e de Facenda, Patrimonio e Administración Electrónica os días 23 e 24 de maio de 2022

Por resolución ditada en data 23 de maio de 2022, a Alcaldía-Presidencia acordou asumir as atribucións delegadas na Concelleira delegada da Área de Urbanismo e da Área de Facenda, Patrimonio e Administración Electrónica, D.ª Marta María Iglesias Becerra, que estará ausente os días 23 e 24 de maio de 2022, sen que implique alteración da competencia. O que se publica para o seu coñecemento. Culleredo, 24 de maio de 2022 O alcalde-presidente José Ramón Rioboo Castro
09/06/2022 | Administración LocalMunicipal
Cambre
Publicación edicto padróns da taxa pola prestación de servizos no cemiterio municipal e da taxa por entrada de vehículos a través das beirarrúas e as reservas de vía pública para aparcamento, carga e descarga de mercancías de calquera clase do 2022

Por resolución da concelleira delegada de Economía, Facenda e Recursos Humanos núm.1018/2022, de data 3 de xuño de 2022, acordouse: Primeiro: Aprobar os padróns das taxas que a seguir se sinalan correspondentes ao exercicio 2022: - Taxa pola prestación de servizos no cemiterio municipal, por un importe total de once mil cincocentos sesenta e oito euros (11.568,00 €), cun número de recibos de 510, desde Dimas Lopez de Silanes Garcia Anton a Zamarreño Villar Daniel. - Taxa por entrada de vehículos a través das beirarrúas e as reservas de vía pública para aparcamento, carga e descarga de mercancías de calquera clase, por un importe total de corenta e oito mil catrocentos sesenta e cinco euros (48.465,00 €), cun número de recibos de 188, desde Alejandro Maximilian Cuichan Branescu a Vega Obiang Fernandez de Tejada. Segundo: Expoñer ao público todos os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro: Contra as liquidacións incorporadas aos padróns todos os interesados poderán interpoñer recurso de reposición ante a alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-administrativo da Coruña, no prazo de dous meses desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, 3 de xuño de 2022 A concelleira delegada da Área de Economía, Facenda e Recursos Humanos P. D. (R. A. nº 1323/2019, do 1 de xullo) María Dolores Pan Lesta
09/06/2022 | Administración LocalMunicipal
Cerceda
Secretaría
Padrón axuda no fogar, maio 2022

O decreto de alcaldía 552/2022, de 03/06/2022 aprobou o padrón da taxa municipal pola prestación do servizo de axuda no fogar, correspondente ó mes de maio, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo de axuda no fogar incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 6 de xuño de 2022 Leslie James Fernandez de Luz Lopez Leon. Alcalde do Concello de Cerceda
09/06/2022 | Administración LocalMunicipal
Ames
Listas cobratorias do prezo público pola prestación do servizos da EMMA, Instrumento e Linguaxe Musical e Música e Movemento, período maio 2022

Por Decreto de Alcaldía de data 3 de xuño de 2022 aprobáronse as liquidacións correspondentes a: Lista cobratoria do prezo público pola prestación do servizo da EMMA, Instrumento e Linguaxe Musical, período maio 2022. Lista cobratoria do prezo público pola prestación do servizo da EMMA, Música e Movemento, período maio 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o prezo público se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nas listas cobratorias contributivas e notificadas colectivamente mediante o presente anuncio, os interesados poderán interpor os seguintes recursos: Reposición, perante a alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. Calquera outro recurso que as persoas interesadas consideren oportuno. Prazo de ingreso: o período voluntario de cobranza dos prezos públicos indicados, para o concello de Ames, será do día 15 de xuño de 2022 ao 16 de agosto de 2022, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 16 de agosto de 2022 obter un duplicado nas oficinas do concello de Ames sitas en: Bertamiráns: Praza Horta de Abaixo nº 6, local 18 Milladoiro: Rúa Viorneira 6 Bx OFICINA VIRTUAL TRIBUTARIA: https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 3 xuño de 2022 O alcalde: José Blas García Piñeiro
09/06/2022 | Administración LocalMunicipal
Boqueixón
Expediente 2019/X999/000044. Desafectación do dominio público local do camiño número 1464 de Donas pola súa consideración de servidume de paso

Elevación á definitivo o ACORDO de alterar a cualificación xurídica, retirando do dominio público o camiño nº.: 1464 de donas, que dá acceso a un muíño existente na parcela catastral nº.: 15012A038000760000EP, no senso de modificar o seu carácter público, quedando o mesmo como unha servidume de paso (con acceso á veciñanza con dereito de paso sobre o dito muíño), no lugar de Donas, parroquia de Donas (Boqueixón – A Coruña). PRIMEIRO. Considerar definitivamente alterada a cualificación xurídica, retirando do dominio público o camiño nº.: 1464 de donas, que dá acceso a un muíño existente na parcela catastral nº.: 15012A038000760000EP, no senso de modificar o seu carácter público, quedando o mesmo como unha servidume de paso (con acceso á veciñanza con dereito de paso sobre o dito muíño), no lugar de Donas, parroquia de Donas (Boqueixón – A Coruña), tal e como se acordou na Sesión Plenaria realizada o día 10.11.2021, e despois de que non se presentaran alegacións no período dun mes, durante o que o expediente estivo en exposición pública, e que rematou o 18 de decembro de 2021, inclusive. SEGUNDO. Notificar esta Resolución ós interesados para o seu coñecemento e efectos. TERCEIRO. Dar conta desta Resolución no vindeiro Pleno que se realice. Boqueixón, 3 de xuño de 2022 O alcalde Manuel Fernández Munín
09/06/2022 | Administración LocalMunicipal
Cedeira
Nomeamento funcionario de carreira

Mediante Decreto da Alcaldía número 88/2022, emitido en data 15 de febreiro de 2022, resolveuse nomear a D. Aidas Garcia Obledo Cabañil, con NIF número ***0128**, funcionario de carreira do Concello de Cedeira, da escala de administración especial, subescala de servizos especiais, clase policía local, grupo C, subgrupo C1 ( CPT 2022, código 15022GP-04). O que se fai público para xeral coñecemento e para os efectos oportunos. Cedeira, 6 de xuño de 2022 O Alcalde, Asdo: Pablo Diego Moreda Gil.
09/06/2022 | Administración LocalMunicipal
Ames
Padrón fiscal da taxa pola prestación dos servizos de axuda no fogar, libre concorrencia e dependencia, período maio 2022

Por Decretos de Alcaldía, de data 3 de xuño de 2022 aprobáronse as liquidacións correspondentes a: Padrón fiscal da taxa pola prestación do servizo de axuda no fogar, libre concorrencia, período maio 2022. Padrón fiscal da taxa pola prestación do servizo de axuda no fogar, dependencia, período maio 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 15 de xuño de 2022 ao 16 de agosto de 2022, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 16 de agosto de 2022 obter un duplicado nas Oficinas do Concello de Ames sitas en: Bertamiráns: Pza. Horta de Abaixo 6, local 18 Milladoiro: Rúa Viorneira 6, Bx OFICINA VIRTUAL https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 6 xuño de 2022 O alcalde: José Blas García Piñeiro
09/06/2022 | Administración LocalMunicipal
Cedeira
Nomeamento funcionario de carreira por permuta

Mediante Decreto da Alcaldía número 166/2022, emitido en data 31 de marzo de 2022, foi autorizada a permuta no posto de axente da policía local entre os funcionarios dos concellos de Foz (Lugo) e Cedeira (A Coruña) da forma seguinte: Cesa con data 31/03/2022 Don Alejandro Isaac Castelbon El Mchiout, axente policía local do concello de Cedeira (A Coruña), (NIF. ***9330**). Cesa con data 31/03/2022 Don Edgar Gonzalo Ovejano Guerouani, axente policía local do concello de Foz (Lugo), (NIF. ***8011**). Toma posesión con data 01/04/2022 Don Edgar Gonzalo Ovejano Guerouani (NIF. ***8011**), como funcionario de carreira, na categoría de policía, escala básica do Corpo da Policía Local do concello de Cedeira, Grupo C, Subgrupo C1 (CPT 2022, código 15022GP-03). O que se fai público para xeral coñecemento e para os efectos oportunos. Cedeira, 6 de xuño de 2022 O Alcalde, Asdo: Pablo Diego Moreda Gil.
09/06/2022 | Administración LocalMunicipal
Irixoa
Expedente modificación orzamentaria nº 5/2022, de maiores ingresos (aprol rural 2022)

Aprobado definitivamente o expediente de modificación orzamentaria nº 5/2022, mediante resolución da Alcaldía do 31-5-2022 (executiva), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 6 de xuño de 2022 O alcalde Antonio Deibe Sanmartín
09/06/2022 | Administración LocalMunicipal
Irixoa
Expedente de modificación orzamentaria nº 4/2022, de remanente-tesourería e maiores ingresos

MODIFICACIÓN ORZAMENTARIA 4/2022: APROBACIÓN E EXPOSICIÓN PÚBLICA Aprobado provisionalmente o expediente de modificación orzamentaria n.º 4/2022, mediante acordo plenario do 3-6-2022, procédese á exposición pública do mesmo. A modificación inclúe uns suplementos de crédito por 260.551,28 € e un crédito extraordinario por 217.655,02 €, financiados con remanente de tesourería e maiores ingresos. O expediente estará á disposición do público na Secretaría do Concello durante o prazo de 15 días hábiles, podendo durante dito prazo presentarse as alegacións ou reclamacións por escrito por parte dos interesados; de acordo co establecido no art.169 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), no caso de que non se presenten alegacións a aprobación inicial converterase automaticamente en definitiva. Irixoa, 6 de xuño de 2022. O alcalde Antonio Deibe Sanmartín
09/06/2022 | Administración LocalMunicipal
Outes
Aprobación definitiva do orzamento 2022

ANUNCIO APROBACIÓN DEFINITIVA ORZAMENTO 2022 Aprobado definitivamente o Orzamento Xeral para o exercicio económico de 2022 e a plantilla do persoal, por non terse presentado reclamacións durante o prazo de exposición pública anunciado no BOP nº 91, do 13 de maio de 2022, e en cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos así como o cadro de persoal. ESTADO DE GASTOS A) OPERACIÓNS CORRENTES Cap.1. Gastos de persoal.2.420.518,54 € Cap.2. Gastos correntes en bens e servizos.2.270.985,85 € Cap.3. Gastos financeiros.….1.000,00 € Cap.4. Transferencias correntes.185.159,06 € B) OPERACIÓNS DE CAPITAL Cap.6. Investimentos reais.1.225.047,82 € Cap.7. Transferencias de capital.0,00 € Cap.8. Activos financeiros.5.000,00 € Cap.9. Pasivos financeiros.0,00 € TOTAL GASTOS.6.107.711,27 € ESTADO DE INGRESOS A) OPERACIÓNS CORRENTES Cap.1. Impostos directos.1.676.500,00 € Cap.2. Impostos indirectos.90.000,00 € Cap.3. Taxas e outros ingresos.805.300,00 € Cap.4. Transferencias correntes.2.662.030,30 € Cap.5. Ingresos patrimoniais.50.785,89 € B) OPERACIÓNS DE CAPITAL Cap.6. Alleamento de investimentos reais.0,00 € Cap.7. Transferencias de capital.818.095,08 € Cap.8. Activos financeiros.5.000,00 € Cap.9. Pasivos financeiros.0,00 € TOTAL INGRESOS.6.107.711,27 € En cumprimento do disposto no artigo 127 do RDL 781/1986, do 18 de abril, faise pública a plantilla de persoal: CADRO DE PERSOAL 2022 1.1. Persoal funcionario 1.2. Persoal laboral fixo * Prazas incursas en proceso extraordinario de taxa adicional para a estabilización/consolidación de emprego (OEP 2019). 1.3. Cadro de persoal laboral temporal * Persoal empregado público que foi adscrito a postos de traballo da RPT e as correspondentes prazas incursas en proceso extraordinario de taxa adicional para a estabilización/consolidación de emprego (OEP 2019). De acordo co disposto no artigo 171.1 do citado Real Decreto Lexislativo 2/2004, contra a aprobación definitiva do orzamento poderase interpoñer directamente recurso contencioso-administrativo no prazo de dous meses, a contar desde o día seguinte á publicación deste anuncio no Boletín Oficial da Provincia. Outes, 7 de xuño de 2022. O alcalde Asdo.: Manuel González López
09/06/2022 | Administración LocalMunicipal
Noia
Administración Financeira. Intervención
Padrón Taxa prestación servizos Piscina municipal xuño 2022

Confeccionado e aprobado mediante a resolución da concelleira delegada da área de economía e facenda número 2022-1384 o padrón comprensivos das cotas e suxeitos pasivos das Taxas prestación de servizos na Piscina Municipal correspondente ao mes de xuño de 2022. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. O prazo de cobro en período voluntario será de dous meses. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 6 de xuño de 2022 O alcalde José Santiago Freire Abeijón
09/06/2022 | Administración LocalMunicipal
Arteixo
Urbanismo
Decreto 1959/2022 de 1/06/2022 de Inicio do Procedemento de Proxecto de Equidistribución da UA 42

Expte.- 2022/U036/000001 Refª.: LACC/plb Por Decreto Nº 1959/2022 de 01/06/2022 resolveuse iniciar o procedemento para a aprobación do proxecto de equidistribución para execución da urbanización do polígono de execución da UA 42 mediante o sistema de cooperación. De acordo co artigo 267 do Decreto 143/2016 de 22 de setembro, polo que se aproba o Regulamento da Lei 2/2016 de 10 de febreiro do solo de Galicia publícase o inicio do expediente para o seu xeral coñecemento mediante anuncio no Boletín Oficial da Provincia. Notificarase individualmente o inicio do expediente aos titulares de dereitos afectados pola actuación proposta. Así mesmo, estarase ao dispor dos interesados na sede electrónica deste Concello. Ante a eventualidade de que poidan existir interesados descoñecidos neste procedemento, se ignore o lugar da notificación ou ben intentada a mesma non se puidera practicar, sirva o presente anuncio de notificación coa finalidade e alcance que se contemplan no artigo 44 da Lei 39/2015 de 1 e outubro de Procedemento Administrativo común das Administracións Públicas. Asinado dixitalmente o 6 de xuño de 2022 D. Luís Alberto Castro Calvete Concelleiro Delegado en materia de Urbanismo e Patrimonio P. Decreto 1923/2022 do 31/05/2022.
09/06/2022 | Administración LocalMunicipal
Teo
Aprobación padrón fiscal taxa por ocupación de terreos de uso público con mesas e cadeiras e elementos análogos con fins lucrativos correspondente ao exercicio 2022

Por Resolución da Alcaldía de data 31 de maio de 2022 corrixido por Resolución da Alcaldía de data 3 de xuño de 2022, aprobouse o padrón fiscal correspondente a: - Taxa por ocupación de terreos de uso público con mesas e cadeiras e elementos análogos con fins lucrativos correspondente ao exercicio 2022 por importe de 1.200,60 € e un total de 4 rexistros. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días a contar dende o día seguinte ao da publicación deste edicto no Boletín Oficial da Provincia e no Taboleiro de edictos do Concello, prazo durante o cal o padrón estará a disposición das persoas interesadas no Concello. De non terse presentado ningún escrito de reclamación dentro de dito prazo o Padrón quedará definitivamente aprobado. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Teo, 3 de xuño de 2022 O alcalde, Rafael C. Sisto Edreira
09/06/2022 | Administración LocalMunicipal
Ames
Anuncio de exposición pública de expediente de desafectación do dominio publico dun trozo de terreo en Biduido - Ames

En sesión plenaria de 31 de maio de 2022 aprobouse inicialmente á desafectación do dominio público dunha franxa de terreo de 327 metros cadrados situada no lugar de Biduido e que actualmente forma parte da parcela catastral 2936147NH3423N0000JF. En cumprimento do acordo plenario o devandito expediente de desafectación sométese a exposición pública polo prazo de un mes mediante anuncio publicado no Boletín Oficial da Provincia e na páxina web do Concello de Ames aos efectos de realizar as alegación que se consideren oportunas. No caso de non realizarse alegacións durante o trámite de información pública o acordo inicialmente adoptado elevarase automáticamente a definitivo. Ames, 3 de xuño de 2022. O alcalde, José Blas García Piñeiro.